
LYHYET PERUSTELUT
Käsillä oleva ehdotus sisältyy laajempaan toimenpidepakettiin, jonka tavoitteena on parantaa meriturvallisuutta.  Vaikka paketin muihin osiin liittyy erityisiä kalastusalaa koskevia muutoksia, on ilmeistä, että myös lippuvaltiodirektiivi on elintärkeä kalastusyhteisöille. Esimerkiksi mukavuusliput aiheuttavat merkittäviä ongelmia, jotka liittyvät turvallisuuteen, työoloihin, kalastustuotteiden jäljitettävyyteen ja tasapuolisiin toimintaedellytyksiin. 

Vuoden 2009 meriturvallisuuspaketti oli suurelta osin vastaus useisiin merikatastrofeihin, joista yksi suurimmista oli Prestige-aluksen onnettomuus Galician rannikon edustalla vuonna 2002.  Kyseinen katastrofi oli ennennäkemätön, ja sillä oli tuhoisa vaikutus meren eliöstöön, lintuihin ja ympäristöön laajemmin.  Tämä puolestaan vaikutti vakavasti kaikkiin kalastusta harjoittaviin toimijoihin erityisesti rannikkokalastuksen ja pienimuotoisen kalastuksen alalla sekä äyriäis- ja nilviäisalalla.

Katastrofi toi esiin myös merkittäviä puutteita Espanjan hallituksen toimissa – joita korostettiin katastrofin jälkeen annetussa parlamentin päätöslauselmassa[footnoteRef:1] – sekä eroja meriturvallisuudessa eri puolilla EU:ta.  Parlamentti toi tuolloin esiin vakavan huolensa mukavuuslipuista, ja lippuvaltiota koskevista vaatimuksista vuonna 2009 annetulla direktiivillä korjattiin tilannetta jossain määrin. [1:  P5_TA(2004)0350. ] 


Komissio katsoo, että jäsenvaltiot ovat yleisesti ottaen saattaneet vuoden 2009 direktiivin hyvin osaksi kansallista lainsäädäntöään ja että se on luonut tasapuolisemmat toimintaedellytykset merenkulkualalle.  Direktiivi ei kuitenkaan ole pysynyt täysin IMO:n tason kehityksen mukana, ja tarkastuksiin ja seurantaan liittyy edelleen epäjohdonmukaisuuksia.

Näin ollen komission ehdotuksella pyritään päivittämään direktiiviä siten, että se vastaisi paremmin IMO:n normeja, yhdenmukaistamaan tarkastuksia ja seurantaa, edistämään digitaalisia ratkaisuja ja parantamaan jäsenvaltioiden viranomaisten välistä yhteistyötä.  Ehdotuksella pyritään myös parantamaan lippuvaltioiden koulutusta.

Valmistelija tukee täysin komission tavoitetta saattaa nykyinen lainsäädäntö ajan tasalle ja varmistaa, että se on täysin kansainvälisten normien mukainen.  Hän suhtautuu myönteisesti myös digitaaliteknologian kokonaisvaltaisempaan käyttöön.

Valmistelija korostaa kuitenkin myös viimeaikaisia päätöslauselmia, joissa Euroopan parlamentti on ilmaissut jälleen huolensa lippuvaltion vaihtamisesta ja mukavuuslipuista.[footnoteRef:2] Tämä on edelleen tärkeä kysymys ympäristön kannalta ja kalastuksen näkökulmasta niille, joiden toimeentulo on riippuvainen kyseisestä ympäristöstä.  Nämä näkemykset näkyvät laajemmin kansalaisyhteiskunnassa, esimerkiksi Galiciassa, jossa Nunca Máis -kansanliike jatkaa Prestige-aluksen katastrofin jälkeistä kampanjointia, jotta kaikessa EU:n vesillä tapahtuvassa laivaliikenteessä noudatettaisiin IMO:n normeja. [2:  Esimerkiksi päätöslauselma P9_TA(2022)0356 ja FuelEU Maritime -ehdotuksen ensimmäinen käsittely.] 


Eräät maailman vilkkaimmista kansainvälisistä merenkulkuväylistä sijaitsevat Euroopassa, ja mukavuuslippuja käyttävien alusten kulkeminen herkkien merialueiden, kuten Fisterran käytävän, kautta on edelleen ongelma.

Tarpeet vaihtelevat keskenään erilaisten vesistöjen, kuten Itämeren, Välimeren ja Atlantin rannikon välillä.  Kaikilla näillä alueilla kuitenkin elää yhteisöjä, jotka ovat riippuvaisia puhtaasta meriympäristöstä, ja kaikki ovat riippuvaisia asianmukaisesti toimivasta meriturvallisuusjärjestelmästä.  Tämän ehdotuksen olisi oltava osa käynnissä olevia pyrkimyksiä parantaa EU:n toimia elintärkeän meriympäristömme sekä talouden, ruokaturvan ja kalastuksesta, vesiviljelystä ja äyriäisten ja nilviäisten keräämisestä riippuvaisten yhteisöjen suojelemiseksi.

Lopuksi valmistelija huomauttaa, että typistetty menettely kalatalousvaliokunnan kohdalla on valitettava.  Valiokunnalle olisi pitänyt antaa mahdollisuus tarkastella tätä kalastusalalle erittäin tärkeää toimenpidepakettia perusteellisesti ja kohtuullisella määräajalla. 

TARKISTUKSET
[bookmark: IntroA]Kalatalousvaliokunta pyytää asiasta vastaavaa liikenne- ja matkailuvaliokuntaa ottamaan huomioon seuraavan:
<RepeatBlock-Amend><Amend>Tarkistus		<NumAm>1</NumAm>
<DocAmend>Ehdotus direktiiviksi</DocAmend>
<Article>Johdanto-osan 1 kappale</Article>
	

	Komission teksti
	Tarkistus

	1)	Unionin merenkulun ja aluksia käyttävien matkustajien turvallisuus sekä ympäristön suojelu olisi taattava kaikkina aikoina.
	1)	Unionin merenkulkualan, merenkulkijoiden ja aluksia käyttävien matkustajien turvallisuus, matkustajien ja laivaväen hyvinvointi sekä ympäristön suojelu olisi taattava kaikkina aikoina. Olisi myös muistettava aina, että lukemattomat työpaikat ja rannikkoyhteisöt ovat riippuvaisia tästä ympäristön suojelusta.


</Amend>
<Amend>Tarkistus		<NumAm>2</NumAm>
<DocAmend>Ehdotus direktiiviksi</DocAmend>
<Article>Johdanto-osan 1 a kappale (uusi)</Article>
	

	Komission teksti
	Tarkistus

	
	1 a)	Merenkulkualan työntekijöiden hyvinvointi, oikeudenmukaiset työolot ja merenkulkijoiden riittävä suojelu olisi taattava.


<TitreJust>Perustelu</TitreJust>
Tässä direktiivissä korostetaan oikeutetusti unionin merenkulun turvallisuutta ja ympäristön suojelua. Oikeudenmukaiset työolot ja merenkulkijoiden hyvinvointi olisi kuitenkin hyvä ottaa esiin selkeämmin, sillä ne ovat keskeisiä näkökohtia merenkulun toiminnoissa.
</Amend>
<Amend>Tarkistus		<NumAm>3</NumAm>
<DocAmend>Ehdotus direktiiviksi</DocAmend>
<Article>Johdanto-osan 2 kappale</Article>
	

	Komission teksti
	Tarkistus

	2)	Yhdistyneiden Kansakuntien vuoden 1982 merioikeusyleissopimuksen (UNCLOS) sekä IMO:n huostaan talletettujen yleissopimusten määräysten nojalla kyseisten asiakirjojen sopimuspuolina olevien valtioiden tehtävänä on saattaa voimaan lait ja asetukset ja toteuttaa kaikki muut tarpeelliset toimenpiteet kyseisten oikeudellisten asiakirjojen panemiseksi täytäntöön kaikilta osin, jotta voidaan varmistaa, että yksittäiset alukset ovat ihmishengen turvallisuuden ja meriympäristön suojelun kannalta sopivia käyttötarkoitukseensa.
	2)	Yhdistyneiden Kansakuntien vuoden 1982 merioikeusyleissopimuksen (UNCLOS) sekä IMO:n huostaan talletettujen yleissopimusten määräysten nojalla kyseisten asiakirjojen sopimuspuolina olevien valtioiden tehtävänä on saattaa voimaan lait ja asetukset ja toteuttaa kaikki muut tarpeelliset toimenpiteet kyseisten oikeudellisten asiakirjojen panemiseksi täytäntöön kaikilta osin, jotta voidaan varmistaa, että yksittäiset alukset ovat ihmishengen turvallisuuden ja meriympäristön suojelun sekä niiden kannalta, joiden toimeentulo riippuu kyseisestä ympäristöstä, sopivia käyttötarkoitukseensa.


</Amend>
<Amend>Tarkistus		<NumAm>4</NumAm>
<DocAmend>Ehdotus direktiiviksi</DocAmend>
<Article>Johdanto-osan 2 a kappale (uusi)</Article>
	

	Komission teksti
	Tarkistus

	
	2 a)	Merellä tapahtuvat vaaratilanteet voivat johtaa onnettomuuksiin ja merikatastrofeihin, joilla voi olla ennennäkemätön vaikutus (haavoittuviin) meriekosysteemeihin. Merillä ja valtamerillä on ratkaiseva rooli maapallon ilmaston säätelyssä, ja ne ovat valtava hiilinielu. Siksi näiden ekosysteemien suojeleminen on olennaisen tärkeää.


</Amend>
<Amend>Tarkistus		<NumAm>5</NumAm>
<DocAmend>Ehdotus direktiiviksi</DocAmend>
<Article>Johdanto-osan 5 kappale</Article>
	

	Komission teksti
	Tarkistus

	5)	Kansainvälisellä tasolla merionnettomuuksien tutkinta on osa lippuvaltioiden vastuita, kun taas unionin tasolla tutkinnasta on tehty riippumatonta ja sitä säännellään Euroopan parlamentin ja neuvoston direktiivillä 2009/18/EY29. Tämän direktiivin ei tulisi vaikuttaa direktiiviin 2009/18/EY.
	5)	Kansainvälisellä tasolla merionnettomuuksien tutkinta on osa lippuvaltioiden vastuita, ja on äärimmäisen tärkeää varmistaa, että onnettomuustutkinnassa etusijalle asetetaan vastuuvelvollisuus ja tapahtuneesta oppiminen tulevien onnettomuuksien ehkäisemiseksi. Unionin tasolla tutkinnasta on tehty riippumatonta ja sitä säännellään Euroopan parlamentin ja neuvoston direktiivillä 2009/18/EY29. Tämän direktiivin ei tulisi vaikuttaa direktiiviin 2009/18/EY.

	_________________
	_________________

	29 Euroopan parlamentin ja neuvoston direktiivi 2009/18/EY, annettu 23 päivänä huhtikuuta 2009, meriliikennealan onnettomuuksien tutkinnan perusperiaatteista ja neuvoston direktiivin 1999/35/EY ja Euroopan parlamentin ja neuvoston direktiivin 2002/59/EY muuttamisesta (EUVL L 131, 28.5.2009, s. 114).
	29 Euroopan parlamentin ja neuvoston direktiivi 2009/18/EY, annettu 23 päivänä huhtikuuta 2009, meriliikennealan onnettomuuksien tutkinnan perusperiaatteista ja neuvoston direktiivin 1999/35/EY ja Euroopan parlamentin ja neuvoston direktiivin 2002/59/EY muuttamisesta (EUVL L 131, 28.5.2009, s. 114).


<TitreJust>Perustelu</TitreJust>
Direktiivissä säilytetään merionnettomuuksien tutkinnan riippumattomuus, mikä on olennaisen tärkeää. Direktiivissä olisi kuitenkin myös korostettava perusteellisen raportoinnin, avoimuuden ja vastuuvelvollisuuden merkitystä näissä tutkimuksissa, jotta voidaan varmistaa, että kokemuksista opitaan ja näitä oppeja sovelletaan tulevien onnettomuuksien ehkäisemiseksi.
</Amend>
<Amend>Tarkistus		<NumAm>6</NumAm>
<DocAmend>Ehdotus direktiiviksi</DocAmend>
<Article>Johdanto-osan 7 kappale</Article>
	

	Komission teksti
	Tarkistus

	7)	Jäsenvaltioiden merenkulkuhallintojen käytettävissä olisi oltava lippuvaltion velvollisuuksien täytäntöönpanoa varten riittävät resurssit, mukaan lukien valmiudet teknistä päätöksentekoa varten, jotka vastaavat kunkin jäsenvaltion laivaston kokoa ja tyyppiä ja perustuvat asiaa koskeviin IMO:n vaatimuksiin. Jotta jäsenvaltion lipun alla purjehtivien alusten toiminnan kokonaislaatua voidaan parantaa, on myös tarpeen yhdenmukaistaa jäsenvaltioiden puolesta lippuvaltion velvollisuuksia suorittavien hyväksyttyjen laitosten tiukka ja perusteellinen seuranta, mukaan lukien sääntöjen laatiminen ja suunnittelukatselmus.
	7)	Jäsenvaltioiden merenkulkuhallintojen käytettävissä olisi oltava lippuvaltion velvollisuuksien täytäntöönpanoa varten riittävät resurssit, mukaan lukien valmiudet teknistä päätöksentekoa varten, jotka vastaavat kunkin jäsenvaltion laivaston kokoa ja tyyppiä ja perustuvat asiaa koskeviin IMO:n vaatimuksiin. Jäsenvaltioiden tasoa alemmat hallinnot, joilla on toimivaltaa kalastusalalla, olisi otettava täysin huomioon kunkin jäsenvaltion oikeusjärjestyksen mukaisesti. Jotta jäsenvaltion lipun alla purjehtivien alusten toiminnan kokonaislaatua voidaan parantaa, on myös tarpeen yhdenmukaistaa jäsenvaltioiden puolesta lippuvaltion velvollisuuksia suorittavien hyväksyttyjen laitosten tiukka ja perusteellinen seuranta, mukaan lukien sääntöjen laatiminen ja suunnittelukatselmus.


</Amend>
<Amend>Tarkistus		<NumAm>7</NumAm>
<DocAmend>Ehdotus direktiiviksi</DocAmend>
<Article>Johdanto-osan 8 kappale</Article>
	

	Komission teksti
	Tarkistus

	8)	Kyseisiä resursseja koskevat vähimmäisvaatimukset ja tarkastustavoitteet olisi määritettävä täytäntöönpanotoimenpiteillä jäsenvaltioiden käytännön kokemusten perusteella; tämä koskee myös muun kuin yksinomaisesti tekniseen työhön tarkoitetun henkilöstön käyttöä tarkastajina.
	8)	Kyseisiä resursseja koskevat vähimmäisvaatimukset ja tarkastustavoitteet olisi määritettävä täytäntöönpanotoimenpiteillä jäsenvaltioiden käytännön kokemusten ja havainnointikokemusten perusteella; tämä koskee myös muun kuin yksinomaisesti tekniseen työhön tarkoitetun henkilöstön käyttöä tarkastajina.


<TitreJust>Perustelu</TitreJust>
Vaikka teoreettinen kokemus ei ehkä ole tarkastusten kannalta hyödyllisin, havainnointikokemuksesta voi olla merkittävää hyötyä jäsenvaltioille, kun ne panevat täytäntöön parhaan mahdollisen skenaarion muiden maiden toimintatapojen pohjalta, sillä se tarjoaa käytännön näkemyksiä, oppimismahdollisuuksia ja perustan tietoon perustuvalle päätöksenteolle.
</Amend>
<Amend>Tarkistus		<NumAm>8</NumAm>
<DocAmend>Ehdotus direktiiviksi</DocAmend>
<Article>Johdanto-osan 9 kappale</Article>
	

	Komission teksti
	Tarkistus

	9)	Huolehtimalla siitä, että lippuvaltioiden katsastajat ja tarkastajat täyttävät yhdenmukaistetun valmiuksien kehittämisjärjestelmän vaatimukset pätevyyden saavuttamisen jälkeen, varmistettaisiin merenkulkuhallintojen tasapuoliset toimintaedellytykset ja parannettaisiin jäsenvaltion lipun alla purjehtivien alusten toiminnan laatua.
	9)	Huolehtimalla siitä, että lippuvaltioiden katsastajat ja tarkastajat täyttävät yhdenmukaistetun valmiuksien kehittämisjärjestelmän vaatimukset pätevyyden saavuttamisen jälkeen, varmistettaisiin merenkulkuhallintojen tasapuoliset toimintaedellytykset ja parannettaisiin jäsenvaltion lipun alla purjehtivien alusten toiminnan laatua. Merenkulkijoille olisi varmistettava jatkuva koulutus ja ammatillinen kehitys, jotta he pysyisivät muuttuvien turvallisuus- ja ympäristönormien tasalla.


<TitreJust>Perustelu</TitreJust>
Lippuvaltioiden katsastajien ja tarkastajien valmiuksien kehittämisohjelma on myönteinen askel. Tämän tehostamiseksi voitaisiin korostaa mahdollisuuksia jatkuvaan ammatilliseen kehitykseen ja koulutukseen sen varmistamiseksi, että näillä ammattilaisilla on hyvät valmiudet mukautua muuttuviin turvallisuus- ja ympäristönormeihin.
</Amend>
<Amend>Tarkistus		<NumAm>9</NumAm>
<DocAmend>Ehdotus direktiiviksi</DocAmend>
<Article>Johdanto-osan 11 kappale</Article>
	

	Komission teksti
	Tarkistus

	11)	Tietokannan, joka tarjoaa sähköisessä muodossa olennaista tietoa jäsenvaltion lipun alla purjehtivista aluksista, perustaminen ja kehittäminen edistäisi tietojenvaihdon tehostamista, parantaisi korkealaatuisen laivaston toiminnan avoimuutta entisestään ja mahdollistaisi lippuvaltion velvoitteiden tehostetun seurannan, jotta merenkulkuhallintojen välillä voidaan varmistaa tasapuoliset toimintaedellytykset.
	11)	Tietokannan, joka tarjoaa sähköisessä muodossa olennaista tietoa jäsenvaltion lipun alla purjehtivista aluksista, perustaminen ja kehittäminen edistäisi tietojenvaihdon tehostamista, parantaisi laivaston työoloja ja palkkoja entisestään oikeudenmukaisten työkäytäntöjen edistämiseksi ja mahdollistaisi lippuvaltion velvoitteiden tehostetun seurannan, jotta merenkulkuhallintojen välillä voidaan varmistaa tasapuoliset toimintaedellytykset.


</Amend>
<Amend>Tarkistus		<NumAm>10</NumAm>
<DocAmend>Ehdotus direktiiviksi</DocAmend>
<Article>Johdanto-osan 12 a kappale (uusi)</Article>
	

	Komission teksti
	Tarkistus

	
	12 a)	Merenkulun toimintojen avoimuus ja alusten omistajien vastuuvelvollisuus kaikista turvallisuus- tai ympäristömääräysten rikkomisista olisi varmistettava.


<TitreJust>Perustelu</TitreJust>
Seurannan kannalta on ratkaisevan tärkeää varmistaa asianomaisten viranomaisten tiedonsaanti. Tämän lisäksi voitaisiin antaa säännöksiä turvallisuus- tai ympäristörikkomuksista ilmoittavien väärinkäytösten paljastajien suojelemiseksi, mikä edistäisi avoimuuden ja vastuuvelvollisuuden kulttuuria.
</Amend>
<Amend>Tarkistus		<NumAm>11</NumAm>
<DocAmend>Ehdotus direktiiviksi</DocAmend>
<Article>Johdanto-osan 12 b kappale (uusi)</Article>
	

	Komission teksti
	Tarkistus

	
	12 b)	Asianomaisten viranomaisten olisi otettava käyttöön mekanismeja, joiden avulla väärinkäytösten paljastajat voivat ilmoittaa turvallisuus- ja ympäristörikkomuksista ilman pelkoa vastatoimista.


<TitreJust>Perustelu</TitreJust>
Direktiivissä olisi myös säädettävä selkeistä mekanismeista, joiden avulla työntekijät voivat ilmoittaa turvallisuuteen ja ympäristöön liittyvistä huolenaiheista. Näin edistettäisiin ennakoivaa lähestymistapaa turvallisuuteen.
</Amend>
<Amend>Tarkistus		<NumAm>12</NumAm>
<DocAmend>Ehdotus direktiiviksi</DocAmend>
<Article>Johdanto-osan 17 kappale</Article>
	

	Komission teksti
	Tarkistus

	17)	Jotta voidaan keskustella lippuvaltioon liittyvistä asioista, myös teknisistä kysymyksistä, ja edistää asiantuntemuksen ja tietojen vaihtoa, olisi perustettava lippuvaltioasioita käsittelevä korkean tason ryhmä, joka koostuu jäsenvaltioiden kansallisista viranomaisista, lippuvaltioiden asiantuntijoista ja tarkastajista sekä tarvittaessa yksityisen sektorin asiantuntijoista.
	17)	Jotta voidaan keskustella lippuvaltioon liittyvistä asioista, myös teknisistä kysymyksistä, ja edistää asiantuntemuksen ja tietojen vaihtoa, olisi perustettava lippuvaltioasioita käsittelevä korkean tason ryhmä, joka koostuu jäsenvaltioiden kansallisista viranomaisista, lippuvaltioiden asiantuntijoista ja tarkastajista sekä tarvittaessa yksityisen sektorin asiantuntijoista ja merenkulkualan työntekijöiden edustajista.


<TitreJust>Perustelu</TitreJust>
Lippuvaltioasioita käsittelevän korkean tason ryhmän perustaminen on myönteinen edistysaskel. Sitä voitaisiin kuitenkin vahvistaa sisällyttämällä siihen työntekijät ja heidän edustajansa, jotta varmistetaan kokonaisvaltainen lähestymistapa merenkulun hallinnointiin.
</Amend>
<Amend>Tarkistus		<NumAm>13</NumAm>
<DocAmend>Ehdotus direktiiviksi</DocAmend>
<Article>Johdanto-osan 18 kappale</Article>
	

	Komission teksti
	Tarkistus

	18)	Olisi otettava käyttöön sähköinen raportointiväline, jonka avulla voidaan edelleen parantaa asiaankuuluvien tilastojen ja merenkulkua koskevien tietojen johdonmukaista keruuta jäsenvaltioilta.
	18)	Olisi otettava käyttöön sähköinen raportointiväline, jonka avulla voidaan edelleen parantaa asiaankuuluvien tilastojen ja merenkulkua koskevien tietojen johdonmukaista keruuta jäsenvaltioilta ottaen huomioon jo voimassa olevat muiden unionin säädösten, kuten asetuksen (EY) N:o 1224/2009, mukaiset raportointivelvoitteet.


</Amend>
<Amend>Tarkistus		<NumAm>14</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – 2 alakohta</Article>
<DocAmend2>Direktiivi 2009/21/EY</DocAmend2>
<Article2>4 artikla – 1 kohta</Article2>
	

	Komission teksti
	Tarkistus

	”1.	Ennen kuin aluksen, jolle on myönnetty oikeus purjehtia jäsenvaltion lipun alla, sallitaan toimia, asianomaisen jäsenvaltion on varmistettava, että kyseinen alus on sovellettavien kansainvälisten sääntöjen ja määräysten mukainen. Sen on erityisesti tarkastettava aluksen turvallisuustiedot käyttäen tarkastusraportteja ja todistuskirjoja, jotka sisältyvät 6 a artiklassa tarkoitettuun tietokantaan. Sen on tarvittaessa kuultava lippuvaltiota, jonka lipun alla alus aiemmin purjehti, selvittääkseen, onko kyseisen lippuvaltion havaitsemia korjattavia puutteita tai turvallisuuskysymyksiä jäänyt hoitamatta.”
	”1.	Ennen kuin aluksen, jolle on myönnetty oikeus purjehtia jäsenvaltion lipun alla, sallitaan toimia, asianomaisen jäsenvaltion on varmistettava, että kyseinen alus on sovellettavien kansainvälisten sääntöjen ja määräysten mukainen erityisesti merenkulkijoiden työolojen ja ympäristön suojelun suhteen. Sen on erityisesti tarkastettava aluksen turvallisuustiedot käyttäen tarkastusraportteja ja todistuskirjoja, jotka sisältyvät 6 a artiklassa tarkoitettuun tietokantaan. Sen on tarvittaessa kuultava lippuvaltiota, jonka lipun alla alus aiemmin purjehti, puuttuakseen korjattaviin puutteisiin tai turvallisuuskysymyksiin. Tällä yhteistyöllä pyritään varmistamaan, että mahdolliset korjattavat puutteet tai turvallisuuskysymykset ratkaistaan kaikilta osin ennen kuin aluksen käyttö alkaa.”


</Amend>
<Amend>Tarkistus		<NumAm>15</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – 3 alakohta</Article>
<DocAmend2>Direktiivi 2009/21/EY</DocAmend2>
<Article2>4 a artikla</Article2>
	

	Komission teksti
	Tarkistus

	a)	estettävä alusten merelle lähtö, kunnes alukset ovat merikelpoisia kansainvälisten sääntöjen ja normien mukaisesti;
	a)	estettävä alusten merelle lähtö, kunnes alukset ovat merikelpoisia kansainvälisten sääntöjen ja normien mukaisesti; mukaan lukien sellaisten säännöllisten turvallisuusharjoitusten toteutus, joilla varmistetaan laivaväen valmius hätätilanteissa, ja laivaväen lepoaikoja koskevien määräysten noudattamisen valvonta väsymyksestä aiheutuvien onnettomuuksien ehkäisemiseksi;


</Amend>
<Amend>Tarkistus		<NumAm>16</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – 3 alakohta</Article>
<DocAmend2>Direktiivi 2009/21/EY</DocAmend2>
<Article2>4 a artikla</Article2>
	

	Komission teksti
	Tarkistus

	b)	varmistettava, että jäsenvaltioiden lipun alla purjehtimaan oikeutetut alukset on katsastettu Harmonized System of Survey and Certification -järjestelmän (HSSC) katsastusohjeiden mukaisesti; sekä
	b)	varmistettava, että jäsenvaltioiden lipun alla purjehtimaan oikeutetut alukset on katsastettu Harmonized System of Survey and Certification -järjestelmän (HSSC) katsastusohjeiden mukaisesti. Tähän sisältyy sellaisten tavanomaisia turvallisuustarkastuksia laajempien ympäristöauditointien suorittaminen, joissa arvioidaan päästöihin, painolastiveden hallintaan ja muihin ympäristönäkökohtiin liittyvien säännösten noudattamista;


</Amend>
<Amend>Tarkistus		<NumAm>17</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – 3 alakohta</Article>
<DocAmend2>Direktiivi 2009/21/EY</DocAmend2>
<Article2>4 a artikla</Article2>
	

	Komission teksti
	Tarkistus

	
	b a)	edistettävä turvallisuuskulttuuria aluksilla kannustamalla läheltä piti -tilanteista ja vaarallisista olosuhteista ilmoittamiseen sekä turvallisuuskäytäntöjen jatkuvaan parantamiseen;


</Amend>
<Amend>Tarkistus		<NumAm>18</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – 3 alakohta</Article>
<DocAmend2>Direktiivi 2009/21/EY</DocAmend2>
<Article2>4 a artikla</Article2>
	

	Komission teksti
	Tarkistus

	
	b b)	tehtävä yhteistyötä muiden lippuvaltioiden ja kansainvälisten elinten kanssa yhteisten tarkastusten tekemiseksi, tietojen jakamiseksi ja täytäntöönpanotoimien yhdenmukaistamiseksi, jotta varmistetaan kansainvälisten sääntöjen ja normien noudattamisen tehokas valvonta;


</Amend>
<Amend>Tarkistus		<NumAm>19</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – 3 alakohta</Article>
<DocAmend2>Direktiivi 2009/21/EY</DocAmend2>
<Article2>4 a artikla</Article2>
	

	Komission teksti
	Tarkistus

	c)	tehtävä aluksille täydentävät lippuvaltiotarkastukset, joissa varmennetaan, että alus on todellisuudessa kunnoltaan sille annettujen todistuskirjojen mukainen.
	c)	tehtävä aluksille täydentävät lippuvaltiotarkastukset, joissa varmennetaan, että alus on todellisuudessa kunnoltaan ja työoloiltaan sille annettujen todistuskirjojen mukainen. Näihin tarkastuksiin olisi kuuluttava myös laivaväen koulutus ja hyvinvointi, jotta varmistetaan, että laivaväen jäsenet saavat asianmukaista koulutusta turvallisuus- ja ympäristömenettelyistä ja että heidän oikeuksiaan ja hyvinvointiaan suojellaan merityötä koskevan vuoden 2006 yleissopimuksen mukaisesti;


</Amend>
<Amend>Tarkistus		<NumAm>20</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – 3 alakohta</Article>
<DocAmend2>Direktiivi 2009/21/EY</DocAmend2>
<Article2>4 a artikla</Article2>
	

	Komission teksti
	Tarkistus

	
	c a)	käytettävä kehittynyttä seurantateknologiaa, kuten satelliittiseurantaa ja etätunnistimia, jotta voidaan seurata reaaliaikaisesti aluksen toimintaa ja säännösten noudattamista aluksella;


</Amend>
<Amend>Tarkistus		<NumAm>21</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – 3 alakohta</Article>
<DocAmend2>Direktiivi 2009/21/EY</DocAmend2>
<Article2>4 a artikla</Article2>
	

	Komission teksti
	Tarkistus

	
	c b)	vaadittava aluksia toimittamaan säännöllisesti raportteja turvallisuus- ja ympäristövaatimusten noudattamisesta ja asetettava nämä raportit asianomaisten viranomaisten saataville arviointia varten, mikä vahvistaa raportointia ja avoimuutta.


</Amend>
<Amend>Tarkistus		<NumAm>22</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – 5 alakohta</Article>
<DocAmend2>Direktiivi 2009/21/EY</DocAmend2>
<Article2>6 artikla</Article2>
	

	Komission teksti
	Tarkistus

	
	g a)	tiedot aluksen ympäristönsuojelun tasosta, kuten päästötiedot (esim. kasvihuonekaasupäästöt, rikkioksidipäästöt) sekä painolastiveden ja muiden mahdollisesti saastuttavien aineiden hallintaa koskevat tiedot;


</Amend>
<Amend>Tarkistus		<NumAm>23</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – 5 alakohta</Article>
<DocAmend2>Direktiivi 2009/21/EY</DocAmend2>
<Article2>6 artikla</Article2>
	

	Komission teksti
	Tarkistus

	
	g b)	yksityiskohtaiset tiedot aluksen laivaväestä, mukaan lukien heidän pätevyytensä, todistuksensa ja lepoaikansa, jotta voidaan varmistaa työ- ja turvallisuusmääräysten noudattaminen;


</Amend>
<Amend>Tarkistus		<NumAm>24</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – 5 alakohta</Article>
<DocAmend2>Direktiivi 2009/21/EY</DocAmend2>
<Article2>6 artikla</Article2>
	

	Komission teksti
	Tarkistus

	
	g c)	raportit onnettomuuksista, vaaratilanteista tai läheltä piti -tilanteista sekä niiden korjaamiseksi toteutetuista toimista ennakoivan turvallisuuskulttuurin edistämiseksi;


</Amend>
<Amend>Tarkistus		<NumAm>25</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – 5 alakohta</Article>
<DocAmend2>Direktiivi 2009/21/EY</DocAmend2>
<Article2>6 artikla</Article2>
	

	Komission teksti
	Tarkistus

	
	g d)	tiedot lastin tyypistä, määrästä ja käsittelystä erityisesti vaarallisia aineita tai tavaroita kuljettavien alusten osalta, jotta voidaan arvioida kuljetus- ja turvallisuusmääräysten noudattamista;


</Amend>
<Amend>Tarkistus		<NumAm>26</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – 5 alakohta</Article>
<DocAmend2>Direktiivi 2009/21/EY</DocAmend2>
<Article2>6 artikla</Article2>
	

	Komission teksti
	Tarkistus

	
	g e)	aluksen turvallisuusjohtamisjärjestelmään liittyvät tiedot, mukaan lukien tiedot turvallisuuskokouksista, vaarojen arvioinneista ja toteutetuista korjaavista toimista;


</Amend>
<Amend>Tarkistus		<NumAm>27</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – 5 alakohta</Article>
<DocAmend2>Direktiivi 2009/21/EY</DocAmend2>
<Article2>6 artikla</Article2>
	

	Komission teksti
	Tarkistus

	
	g f)	tiedot, jotka koskevat turvatoimia ja meriturvallisuutta koskevien kansainvälisten säännöstöjen ja yleissopimusten, jotka ovat erityisen tärkeitä nykyisten turvallisuushuolien yhteydessä, noudattamista;


</Amend>
<Amend>Tarkistus		<NumAm>28</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – 5 alakohta</Article>
<DocAmend2>Direktiivi 2009/21/EY</DocAmend2>
<Article2>6 artikla</Article2>
	

	Komission teksti
	Tarkistus

	
	g g)	tiedot aluksella tehdyistä teknisistä parannuksista, laitteiden kunnossapidosta ja turvallisuuteen liittyvistä muutoksista;


</Amend>
<Amend>Tarkistus		<NumAm>29</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – 5 alakohta</Article>
<DocAmend2>Direktiivi 2009/21/EY</DocAmend2>
<Article2>6 artikla</Article2>
	

	Komission teksti
	Tarkistus

	
	g h)	merenkulkijoiden hyvinvointiin ja elinoloihin liittyvät tiedot, mukaan lukien tiedot laivaväen valituksista tai huolenaiheista;


</Amend>
<Amend>Tarkistus		<NumAm>30</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – 5 alakohta</Article>
<DocAmend2>Direktiivi 2009/21/EY</DocAmend2>
<Article2>6 artikla</Article2>
	

	Komission teksti
	Tarkistus

	
	g i)	jäsenvaltioiden kyky tarkastaa aluksen esittämien todistusten ja asiakirjojen aitous ja voimassaolo, mikä auttaa torjumaan petoksia ja varmistamaan sääntöjen noudattamisen;


</Amend>
<Amend>Tarkistus		<NumAm>31</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – 5 alakohta</Article>
<DocAmend2>Direktiivi 2009/21/EY</DocAmend2>
<Article2>6 artikla</Article2>
	

	Komission teksti
	Tarkistus

	
	g j)	raportit kestävyyskäytännöistä, kuten polttoaineenkulutuksesta, energiatehokkuustoimenpiteistä ja ympäristövaikutusten vähentämistoimista, maailmanlaajuisten kestävyystavoitteiden mukaisesti.


</Amend>
<Amend>Tarkistus		<NumAm>32</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – 10 alakohta</Article>
<DocAmend2>Direktiivi 2009/21/EY</DocAmend2>
<Article2>9 a artikla</Article2>
	

	Komission teksti
	Tarkistus

	
	j a)	sellaisten lippuvaltion tarkastuksia ja menettelyjä koskevien suositusten ja ohjeiden laatiminen, joissa asetetaan etusijalle työntekijöiden oikeuksien ja turvallisuuden suojelu aluksilla, mukaan lukien työntekijöiden edustajien osallistuminen turvallisuustarkastuksiin;


</Amend>
<Amend>Tarkistus		<NumAm>33</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – 10 alakohta</Article>
<DocAmend2>Direktiivi 2009/21/EY</DocAmend2>
<Article2>9 a artikla</Article2>
	

	Komission teksti
	Tarkistus

	
	j b)	sellaisten lippuvaltion tarkastuksia ja menettelyjä koskevien suositusten antaminen, joissa korostetaan ympäristövaatimusten noudattamista sen varmistamiseksi, että alukset noudattavat kansainvälisiä ympäristömääräyksiä ja ‑ohjeita;


</Amend>
<Amend>Tarkistus		<NumAm>34</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – 10 alakohta</Article>
<DocAmend2>Direktiivi 2009/21/EY</DocAmend2>
<Article2>9 a artikla</Article2>
	

	Komission teksti
	Tarkistus

	
	j c)	avustaminen sellaisten toimenpiteiden kehittämisessä, joilla edistetään sosiaalista vastuuta ja työnormien noudattamista aluksilla, mukaan lukien laivaväen hyvinvointia, työoloja ja merityötä koskevan vuoden 2006 yleissopimuksen noudattamista koskeva seuranta ja raportointi;


</Amend>
<Amend>Tarkistus		<NumAm>35</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – 10 alakohta</Article>
<DocAmend2>Direktiivi 2009/21/EY</DocAmend2>
<Article2>9 a artikla</Article2>
	

	Komission teksti
	Tarkistus

	
	j d)	lippuvaltioiden kannustaminen tekemään yhteistyötä käyntisatamien paikallisyhteisöjen kanssa, jotta voidaan puuttua alusten toimintaan liittyviin sosiaalisiin tai ympäristöä koskeviin huolenaiheisiin ja edistää myönteisiä suhteita ja vastuullisia merenkulkukäytäntöjä;


</Amend>
<Amend>Tarkistus		<NumAm>36</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – 10 alakohta</Article>
<DocAmend2>Direktiivi 2009/21/EY</DocAmend2>
<Article2>9 a artikla</Article2>
	

	Komission teksti
	Tarkistus

	
	j e)	uusien teknologioiden, kuten digitaalisten raportointivälineiden ja esineiden internetin laitteiden, integrointia koskeva neuvonta lippuvaltioiden tarkastusten ja valvonnan tehostamiseksi ottaen huomioon tietosuojaan ja kyberturvallisuuteen liittyvät näkökohdat;


</Amend>
<Amend>Tarkistus		<NumAm>37</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – 10 alakohta</Article>
<DocAmend2>Direktiivi 2009/21/EY</DocAmend2>
<Article2>9 a artikla</Article2>
	

	Komission teksti
	Tarkistus

	
	j f)	mekanismien käyttöönotto lippuvaltioiden tarkastuksiin ja menettelyihin liittyvien ristiriitojen ja riitojen ratkaisua varten, jotta varmistetaan oikeudenmukaiset ja avoimet prosessit.


</Amend>
<Amend>Tarkistus		<NumAm>38</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – 10 alakohta</Article>
<DocAmend2>Direktiivi 2009/21/EY</DocAmend2>
<Article2>9 b artikla</Article2>
	

	Komission teksti
	Tarkistus

	
	iv a)	vihreään ja ympäristön kannalta kestävään teknologiaan, kuten puhtaampien polttoaineiden tai päästövähennyslaitteiden käyttöön, tehdyt investoinnit, joilla voidaan osoittaa lipun alla purjehtivan laivaston ympäristöjalanjäljen pienentämiseksi toteutetut toimet;


</Amend>
<Amend>Tarkistus		<NumAm>39</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – 10 alakohta</Article>
<DocAmend2>Direktiivi 2009/21/EY</DocAmend2>
<Article2>9 b artikla</Article2>
	

	Komission teksti
	Tarkistus

	
	iv b)	toteutetut aloitteet ja toimenpiteet turvallisuuskulttuurin edistämiseksi aluksilla, mukaan lukien koulutusohjelmat, turvallisuusharjoitukset ja kampanjat, joilla lisätään laivaväen jäsenten tietoisuutta turvallisuuskäytännöistä;


</Amend>
<Amend>Tarkistus		<NumAm>40</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – 10 alakohta</Article>
<DocAmend2>Direktiivi 2009/21/EY</DocAmend2>
<Article2>9 b artikla</Article2>
	

	Komission teksti
	Tarkistus

	
	iv c)	turvallisuutta ja ympäristön pilaantumisen ehkäisemistä koskeviin vaatimuksiin liittyvät vaaratilanteet, onnettomuudet tai rikkomukset sekä niihin puuttumiseksi toteutetut toimet avoimuuden ja vastuuvelvollisuuden edistämiseksi;


</Amend>
<Amend>Tarkistus		<NumAm>41</NumAm>
<DocAmend>Ehdotus direktiiviksi</DocAmend>
<Article>1 artikla – 1 kohta – 10 alakohta</Article>
<DocAmend2>Direktiivi 2009/21/EY</DocAmend2>
<Article2>9 b artikla</Article2>
	

	Komission teksti
	Tarkistus

	
	iv d)	yhteistyö muiden jäsenvaltioiden ja kansainvälisten elinten kanssa turvallisuuden ja ympäristön pilaantumisen ehkäisemisen tehostamiseksi, mukaan lukien yhteiset tarkastukset, tietojen jakaminen ja osallistuminen kansainvälisiin aloitteisiin meriturvallisuuden ja ympäristönsuojelun parantamiseksi;


</Amend></RepeatBlock-Amend>

